ส่องกลุ่มอสังหาฯตัวเล็ก ชู CHEWA-RICHY กำไร Q4/60 โตเด่น
ส่องกลุ่มอสังหาฯตัวเล็ก ชู CHEWA-RICHY กำไร Q4/60 โตเด่น
29 ม.ค. 2561

บล.เคจีไอ (ประเทศไทย) ระบุในบทวิเคราะห์วันนี้ (29 ม.ค.) แนะนำหุ้นในกลุ่มกลุ่มอสังหาริมทรัพย์ขนาดเล็ก ลุ้นกำไรไตรมาส 4/60 โตเด่น โดยข้อมูลจากที่ประชุมนักวิเคราะห์ เบื้องต้นประเมินแนวโน้มการรับรู้รายได้ของหุ้นกลุ่มอสังหาฯ ตัวเล็กอย่าง บริษัท ชีวาทัย จำกัด (มหาชน) หรือ CHEWA และบริษัท ริชี่ เพลซ 2002 จำกัด (มหาชน) หรือ RICHY จะโตอย่างโดดเด่นเทียบช่วงเดียวกันของปีก่อน และเทียบไตรมาสก่อนหน้า โดยในไตรมาส 4/60 บริษัทมีรายได้จากการโอนโครงการในมือที่สร้างเสร็จหลายแห่ง ทั้งนี้แนะนำ “เก็งกำไร” CHEWA กรอบแนวรับ – แนวต้าน 1.38 – 1.57 บาท / RICHY แนะนำ “Let profit run” กำหนด Trailing stop 1.90 บาท